Kamilla Rytter Juhl og Christinna Pedersen er lørdag aften blevet optaget i Badminton Europes Hall of Fame.

Lørdag aften i Aserbajdsjans hovedstad Baku var der en stor prisuddeling. Der blev afholdt Badminton Europe Awards Galla, hvor flere danskere vandt flotte priser som Årets Mandlige Badmintonspiller i Europa 2022, Årets Fanfavorit i Europa 2022 og Årets Træner i Europa 2022. Ikke nok med det var der også en stor hæder til det nordjyske badmintonpar Kamilla Rytter Juhl og Christinna Pedersen. De blev nemlig valgt i ind Badminton Europes Hall of Fame for deres imponerende karriere. -	For deres utallige præstationer i løbet af deres aktive karriere vil de for altid være på niveau med folk som Peter Gade, Nora Perry, Morten Frost eller Gillian Gilks, skriver Badminton Europe på sin Instagram. De har hver især vundet store titler i disciplinen mixed double – det tæller blandt andet verdensmesterskab, europamesterskab og flere super serie finaler. Sammen vandt de sølv ved VM i 2014, sølv til OL i Rio, All England-titlen i 2018 og fire EM-titler. Der er mere nordjysk badminton på programmet i dag, når der spilles DM-finale klokken 12.00 med Vendsyssel Elite Badminton i finalen. De tidligere badmintonstjerner har også været på besøg i Tredje Halvleg: